EkBass/fiwiki-20250220-pages-articles huggingface dataset:
Kavita Krishnamurthy

Kavita Krishnamurthy (oik. Sharada Krishnamurthy; s. 25. tammikuuta 1958 New Delhi, Intia) on intialainen laulaja. Hän on äänittänyt yli 25 000 kappaletta 16 kielellä, mukaan lukien hindi, bengali, kannada, bhodžpuri, telugu, orija, marathi, englanti, urdu, tamili, malajalam, gudžarati, nepali, assami ja konkani. Hän on voittanut neljä Filmfare Awards -palkintoa, joista kolme peräkkäin vuosina 1995–1997. Intian valtio myönsi hänelle Padma Shri -palkinnon vuonna 2005. Hän meni naimisiin viulisti L. Subramaniamin kanssa vuonna 1999. == Palkinnot == * Filmfare Awards ** 1995: Paras naislaulaja – ”Pyaar Hua Chupke Se” (1942: A Love Story) ** 1996: Paras naislaulaja – ”Mera Piya Ghar Aaya” (Yaraana) ** 1997: Paras naislaulaja – ”Aaj Main Upar” (Khamoshi: The Musical) ** 2003: Paras naislaulaja – ”Dola Re Dola” (Devdas) (jaettu Shreya Ghoshalin kanssa) * International Indian Film Academy Awards ** 2003: Paras naislaulaja – ”Dola Re Dola” (Devdas) (jaettu Shreya Ghoshalin kanssa) * Maharashtra State Film Awards ** 2000: Paras naislaulaja – Sawai Hawaldar * Screen Awards ** 1997: Paras naislaulaja – ”Aaj Main Upar” (Khamoshi: The Musical) ** 2000: Paras naislaulaja – ”Hum Dil De Chuke Sanam” (Hum Dil De Chuke Sanam) * Zee Cine Awards ** 2000: Paras naislaulaja – ”Nimbooda” (Hum Dil De Chuke Sanam) ** 2003: Paras naislaulaja – ”Dola Re Dola” (Devdas) (jaettu Shreya Ghoshalin kanssa) * Muita palkintoja ** 2005: Padma Shri ** 2005: Lata Mangeshkar Award ** 2008: Swaralaya Kairali Yesudas Award == Lähteet == == Aiheesta muualla == * Luokka:Intialaiset laulajat Luokka:Pop-folklaulajat Luokka:Vuonna 1958 syntyneet Luokka:Elävät henkilöt
Microgramma (kirjaintyyppi)

Microgramma on Alessandro Buttin ja Aldo Novaresen vuonna 1952 kirjasinvalimo Nebiololle suunnittelema kirjaintyyppi. Microgramma noudattaa ns. sveitsiläisen tyylin suunnitteluperiaatteita. Se on geometrinen ja pelkistetty sekä hyvin leveä kirjaintyyppi, joka edustaa 1950-luvun teollisen muotoilun ihanteita. Microgramma on ollut suunnattoman suosittu kirjaintyyppi heti julkaisustaan lähtien. Se sopii parhaiten otsikoihin. ==Lähteet== Luokka:Kirjaintyypit
Hanna Westerberg

Hanna Onerva Westerberg (s. 1976 Helsinki) on suomalainen kuvataiteilija ja yliopisto-opettaja. Westerbergin opetuksen erityisala on havaintopiirtäminen. Westerberg aloitti opinnot 16-vuotiaana Kuvataideakatemiassa vuonna 1992 ja valmistui taiteen maisteriksi vuonna 1998. Hän debytoi jo vuonna 1992 Kuvataideakatemian galleriassa. Westerberg opiskeli firenzeläisessä Il Bisonte -taidegrafiikkakoulussa vuosina 1994–1995. Hän opiskeli myös Bolognan ja Firenzen Accademia di Belle Artissa vuosina 1996–1997. Westerbergin ensimmäinen yksityisnäyttely San Miniato ja muita paikkoja oli esillä Kuvataideakatemian galleriassa vuonna 1995. Siitä lähtien hän on pitänyt säännöllisesti yksityisnäyttelyitä kotimaassa ja ulkomailla. Westerbergin tuotanto käsittää grafiikkaa, hiilipiirustuksia ja tempera- ja öljyvärimaalauksia. Westerbergin teoksia on muun muassa Wihurin rahaston, Pro Artibus -säätiön, Suomen Eduskunnan, Helsingin taidemuseon, Kuntsin modernin taiteen museon ja Otavan taidekokoelmissa. Westerberg on opettanut havaintopiirtämistä Aalto-yliopiston taiteiden ja suunnittelun korkeakoulussa vuodesta 2009 lähtien ja Taideyliopiston Kuvataideakatemiassa vuodesta 2011 lähtien, sekä Vapaassa Taidekoulussa 2016–2018. Hänelle myönnettiin 2021 valtion viisivuotinen taiteilija-apuraha. Westerberg on runoilija Caj Westerbergin tytär. Hänen äitinsä on talous- ja sosiaalihistorian dosentti Elina Waris. Hänen isoveljiään ovat teatteriohjaaja Paavo Westerberg sekä muusikko Julius Westerberg. ==Lähteet== ==Aiheesta muualla== *Jälkikuva, 2017 (Kansallisgalleria) Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1976 syntyneet Luokka:Elävät henkilöt
Ellen Glasgow

Ellen Glasgow (1873 Richmond, Virginia, Yhdysvallat – 1945 Richmond, Virginia, Yhdysvallat) oli yhdysvaltalainen kirjailija, joka kuvasi erityisesti Yhdysvaltojen etelää ja sen naisia. Glasgow'n esikoisromaani The Descendants ilmestyi 1897. Hän kuvaa siinä newyorkilaista boheemielämää, jota ei itse ollut kuitenkaan kokenut. Myöhemmin kirjojen tapahtumaympäristö on etelä, Virginia, jonka Richmondin hän on verhonnut Queenborough'ksi. Hän kuvaa agraarisen elämänympäristön muutoksia realistisesti, välttäen sentimentaalisen nostalgian. Hänestä tuli tunnettu romaanin Virginia ansiosta. Siinä, kuten useissa muissakin romaaneissa, keskushenkilöt ovat etelän naisia. Romaanien lisäksi hän on kirjoittanut muistelmat, novelleja, runoja, esseitä sekä julkaissut kirjekokoelman. ==Lähteet== ==Aiheesta muualla== Luokka:Yhdysvaltalaiset kirjailijat Luokka:Vuonna 1873 syntyneet Luokka:Vuonna 1945 kuolleet
Yagmur Özberkan

Yagmur Özberkan (s. 1988 Adana, Turkki) on suomalainen toimittaja ja juontaja, koulutukseltaan medianomi (Lapin AMK, Tornio). Hän on muun muassa toimittanut Yle Puheella ohjelmaa Mahadura & Özberkan Susani Mahaduran kanssa vuosina 2016–2020. Özberkan kirjoitti Ylelle myös blogia. Nykyään hän on Radio Suomen lounaissuomalaisen iltapäivän juontaja. Özberkan on ollut vahvasti esillä syrjinnän ja rasismin vastaisessa keskustelussa, ja toiminut esimerkiksi Ihmisoikeusliiton Päätepysäkki syrjinnälle -kampanjan kasvona. Özberkanin sukujuuret ovat Turkissa, josta hän on saapunut Suomen Turkuun viisivuotiaana. Punainen risti on palkinnut Özberkanin ja Mahaduran rohkeasta tyylistä käsitellä vaikeita aiheita Inhimillinen kädenojennus -palkinnolla. Özberkanilla on yksi lapsi. == Lähteet == Luokka:Suomalaiset toimittajat Luokka:Elävät henkilöt Luokka:Vuonna 1988 syntyneet Luokka:Podcast-juontajat
Itätuulen koulu

Itätuulen koulu on noin 420 oppilaan koulu Porin Sampolassa. Koulussa opiskelevat esiopetusryhmä ja luokat 1–9, joita opettaa luokan- tai aineenopettaja yhdessä erityisopettajan kanssa. 0–2-luokilla toimii joustava alkuopetus. Oppitunnit kestävät 75 minuuttia. Koulun rehtori on Tero Kujansuu. == Lähteet == Luokka:Porin peruskoulut
Mariella Bettineschi

Mariella Bettineschi (s. 1948 Brescia, Italia) on italialainen kuvanveistäjä. Bettineschi opiskeli kuvataiteita Bergamossa Carraran akatemiassa, josta hän valmistui vuonna 1970. Bettineschi on työskennellyt Italian lisäksi muun muassa Berliinissä vuoteen 1995 asti. Nykyään hän asuu Bergamossa. Bettineschi osallistui Venetsian biennaaliin vuonna 1988. Hän on pitänyt noin kolmekymmentä yksityisnäyttelyä vuodesta 1981 lähtien, pääasiassa eri puolilla Italiaa, mutta myös Berliinissä, Lontoossa, Turussa ja Yhdysvalloissa. Hän on osallistunut ryhmänäyttelyihin vuodesta 1985 lähtien liki vuosittain. Turussa Itsenäisyydenaukiolla oli pitkään Mariella Bettineschin ympäristötaideteos Carro Celeste vuodelta 1994. Teos on turkulaisen Pro Cultura -säätiön ”Turku – eurooppalainen kuvanveistoskaupunki" -hankkeen ensimmäisiä teoksia. Lujitemuovinen, koboltinsininen isokokoinen laatta oli kumipyörien varassa puiston nurmikolla ja tukevasti paikoilleen kiinnitetty, mutta siitä saa vaikutelman alaspäin vierivästä vaunusta. Carro Celesten sponsoroi italialainen, Bergamosta oleva kemianteollisuuden yritys Radici. Teos siirrettiin 2020-luvun alkupuolella pois Turun uuden musiikkitalon työmaan tieltä. Bettineschin taiteenlajeja ovat maalaus, kuvanveisto, piirustus, kollaasi, valokuvaus ja digitaalinen maalaus. == Lähteet == Luokka:Italialaiset kuvataiteilijat Luokka:Vuonna 1948 syntyneet Luokka:Elävät henkilöt
Eckhardt

Eckhardt on muun muassa seuraavien henkilöiden sukunimi: * Albert Eckhardt (s. 1994), suomalainen golfaaja * Greg Eckhardt (s. 1989), yhdysvaltalainen jalkapalloilija * Johnny Eck, oik. John Eckhardt Jr. (1911–1991), yhdysvaltalainen sirkusesiintyjä * Sophie-Carmen Eckhardt-Gramatté (1899–1974), venäläissyntyinen kanadalainen säveltäjä
Anna Mjöll

Anna Mjöll Ólafsdóttir on islantilainen jazzlaulaja ja lauluntekijä. == Lapsuus ja nuoruus == Mjöll syntyi Reykjavíkissa laulaja, TV- ja radiopersoona Svanhildur Jakobsdóttirille ja jazz-kitaristi, elokuvasäveltäjä, lauluntekijä, sovittaja ja tuottaja Ólafur Gaukurille. Mjöllin ainoa sisar, Andri, työskentelee kirurgina Arizonassa. Mjöll aloitti kitaransoiton kuuden vuoden iässä, jota seurasivat piano ja sello. Hän kirjoitti ensimmäisen laulunsa jo kahdeksanvuotiaana. 18 vuoden iässä hän alkoi esiintymään paikallisissa ravintoloissa. Mjöll hankki korkeakoulututkinnon Menntaskólinn í Reykjavíkista ja opiskeli Sorbonnessa Pariisissa, ennen kuin lähti Los Angelesiin soittamaan jazzia. == Yksityiselämä == Mjöll meni naimisiin amerikkalaisen muusikon, lauluntekijän, ja tuottajan Patrick Leonardin kanssa 19. marraskuuta 2018 Patrickin kotikaupungissa, Crystal Fallsissa, Michiganissa . == Ura == Mjöll esiintyi laajasti Islannin televisiossa jo varhaisessa vaiheessa. Hän edusti Islantia vuonna 1996 Norjassa Euroviisuissa laulullaan "Sjúbídú", jonka hän kirjoitti yhdessä isänsä kanssa. Biography From 1996 Eurovision Appearance, esctoday.com; accessed 26 October 2014. Kappaleen sanoituksissa hän laulaa esikuvistaan, kuten Ella Fitzgeraldista, Frank Sinatrasta, ja Elvis Presleystä. Mjöll kiersi espanjalaisen laulajan Julio Iglesiasin kanssa ympäri maailmaa kolme vuotta. Vuonna 2006 hän kirjoitti ja esitti kolme kappaletta CJ Vanstonin kanssa elokuvaan For Your Consideration. IMDB Soundtrack Information - "For Your Consideration", imdb.com; accessed 26 October 2014. Vuonna 2009 Mjöll julkaisi ensimmäisen albuminsa The Shadow Of Your Smile, ja seuraavana vuonna hän julkaisi toisen albuminsa Christmas Jazzmaz _._ == Katso myös == * Islannin kulttuuri ==Lähteet== Luokka:Islantilaiset elokuvasäveltäjät Luokka:Elävät henkilöt Luokka:Vuonna 1970 syntyneet Luokka:Islannin euroviisuedustajat
Helinä Melkas

Helinä Melkas on valtiotieteilijä ja tekniikan tohtori, joka toimii LUT- yliopiston palveluinnovaatioiden professorina yliopiston Lahden kampuksella (2011-). Hän on ollut tiedotusvälineiden haastateltavana esimerkiksi Lahden seudulla koekäytetyn hoivarobotiikan käytön ja palvelumuotoilun aihepiireistä. Melkas on valmistunut Åbo Akademista valtiotieteiden maisteriksi 1994 (gradu Debatten om utvecklingsbiståndet i Sverige och Finland - Riksdagen versus medborgarna), Helsingin yliopistosta valtiotieteiden lisensiaatiksi 2000 (lis.työ Gender equality and occupational segregation in Nordic labour markets) ja TKK:lta tekniikan tohtoriksi tuotantotalouden alalta vuonna 2004. Hänen englanninkielinen väitöskirjansa (2004) tarkasteli vanhusten turvapuhelinpalvelujen tiedon hallintaa ja laatua. Tutkimus oli otsikoitu Towards holistic management of information within service networks: Safety telephone services for ageing people. Vuodesta 2007 Melkas toimi tutkijana LUT-yliopisto Lahden kampuksella. Ennen professuuriaan hän tutki esimerkiksi teknologian käytön vaikutuksia palveluorganisaatioissa, asiakkaita palvelumarkkinoiden innovaattoreina sekä tiedon muuntumisen prosesseja innovaatioverkostoissa. ==Teoksia== * Helinä Melkas & Vesa Harmaakorpi (Editors): Practice-Based Innovation: Insights, Applications and Policy Implications. Springler 2012. ISBN 978-3-642-21722-7. * Helinä Melkas: Towards holistic management of information within service networks: Safety telephone services for ageing people. Väitöskirja. Helsinki University of Technology 2004. ISBN 951-22-6885-X (printed, ISBN 951-22-6886-8 (pdf). * Helinä Melkas & Richard Anker: Towards gender equity in Japanese and Nordic labour markets : a tale of two paths. International Labour Office 2003. * Helinä Melkas & Richard Anker: Gender Equality and Occupational Segregation in Nordic Labour Markets. International Labour Organization 1998. ==Lähteet== ==Aiheesta muualla== *Helinä Melkaksen julkaisupofiili Google Scholarissa (google.com) *Helinä Melkas. Lappeenranta University of Technology, LUT School of Business and Management, Faculty Member (academia.edu) Luokka:Suomalaiset professorit Luokka:Lappeenrannan teknillisen yliopiston professorit Luokka:Syntymävuosi tuntematon Luokka:Elävät henkilöt
La Soufrière

La Soufrière on tulivuori Saint Vincentin saarella Karibialla. Se käsittää saaren pohjoisimman kolmanneksen ja on 1 220 metriä korkea. La Soufrière on purkautunut historiallisella ajalla useasti, ja vuoden 1902 purkauksessa kuoli 1 600 ihmistä. Vuonna 2021 saarella jouduttiin evakuoimaan 16 000 ihmistä. == Sijainti ja geologia == La Soufrière on nuorin Saint Vincentin tulivuorista, ja se käsittää saaren pohjoisimman kolmanneksen. La Soufrière on kerrostulivuori, ja sen korkeus on 1 220 metriä. Tulivuoren kraatteri on halkaisijaltaan 1,6 kilometriä ja syvyydeltään 300–600 metriä syvä. Kraatterin koillispuolella on halkaisijaltaan 450 metrin mittainen vajoama, josta tulivuori on purkautunut kertaalleen vuonna 1812. La Soufrière sijaitsee osittain vanhemman Somman kerrostulivuoren päällä. Somman arvioidaan olleen aktiviinen pleistoseenikaudella noin 700 tuhatta vuotta sitten. Somman tulivuoren jäänteet ovatkin La Soufrièren rinteiden vanhinta kiviainesta. Tämän päällä on hohkaista keltaista tefraa. Tefran joukossa on muun muassa mustaa vulkaanista kuonaa ja lapillikokoista keltaista tuffia, jonka koostumus vaihtelee basalttisesta andasiittiseen. Jokilaaksoissa puolestaan on jopa 25 metriä paksuja mutakerrostumia, jossa basalttisia kulmikkaita lohkareita. Tulivuoren alarinteillä mutakerrostumien päällä on puolestaan pyroklastisten virtausten laskeumia, teframateriaalia ja jossain määrin alluviaalikerrostumia. == Purkaushistoria == La Soufrièren historiallisen ajan vanhin purkaus on vuodelta 1718. Tulivuori purkautui sekä vuonna 1718 että vuonna 1812 räjähdysmäisesti. Vuoden 1902 purkaus puolestaan tuhosi lähes koko saaren pohjoisosan ja tappoi 1 600 ihmistä. La Soufrièren effuusivinen purkaus vuonna 1971 synnytti kraatteriin laavakupolin, joka muodosti kraatterijärveen saaren. Järvi tyhjentyi vuoden 1979 purkauksessa. Purkauksen ensimmäisen vaihe edusti vulcano-tyyppiä, ja se lennätti höyryä ja tefraa 20 kilometrin korkeuteen. Toisessa vaiheessa kraatterista puolestaan purkautui hiljalleen laavakupoli. Purkauksen ensimmäinen vaihe alkoi alle 24 tunnissa ensimmäisistä merkeistä, mutta ihmiset onnistuttiin evakuoimaan eikä se aiheuttanut kuolonuhreja. La Soufrièren heräsi jälleen joulukuussa 2020, jolloin se alkoi syöstä höyryä ja savua. Tulivuori alkoi purkautua perjantaiaamuna 9. huhtikuuta 2021, ja se syöksi tumman tuhkapilven kuuden kilometrin korkeuteen. Tuhkaa on sen jälkeen satanut maahan 20 kilometrin päässä Argylen kansainvälisellä lentoasemalla. Saarella evakuoitiin purkauksen takia 16 000 ihmistä, ja alueen lentoliikenne pysäytettiin. == Lähteet == == Aiheesta muualla == Luokka:Pohjois-Amerikan tulivuoret Luokka:Saint Vincentin ja Grenadiinien maantiede Luokka:Kerrostulivuoret Luokka:Pohjois-Amerikan vuoret
Orleansin territorio

Orleansin territorio () oli Yhdysvaltain territorio, joka perustettiin 1. lokakuuta 1804 ja lakkautettiin 30. huhtikuuta 1812, jolloin territoriosta tuli Louisianan osavaltio."An Act erecting Louisiana into two territories and providing for the temporary government thereof" "An Act for the admission of the state of Louisiana into the Union, and to extend the laws of the United States to the said state" William C. C. Claiborne toimi territorion kuvernöörinä. ==Lähteet== ==Aiheesta muualla== *Orleansin territorion ministerit Luokka:Louisianan historia Luokka:Yhdysvaltain entiset territoriot
Lavinia Tananta

Lavinia Tananta (s. 3. marraskuuta 1987 Semerang) on indonesialainen tennispelaaja. Hän sijoittui urallaan kaksinpelissä parhaimmillaan WTA- maailmanlistan sijalle 301 elokuussa 2010 ja nelinpelissä sijalle 218 heinäkuussa 2011. Tananta pelasi ITF-turnauksessa ensimmäisen kerran Jakartassa vuonna 2003. Hän voitti vuonna 2006 Muzaffarnagarissa pelatun ITF- nelinpeliturnauksen singaporelaisen Wei Ping Leen kanssa. Yhteensä hän voitti urallaan 14 ITF-turnausta nelinpelissä. Kaksinpelissä hän voitti ensimmäisen ITF-turnauksen Jakartassa 2006. Seuraavat voitot tulivat Manilassa 2008, Kuchingissa ja Surakartassa 2009, Hatyaissa 2010 ja Surakartassa 2013. Lavinia valittiin Indonesian Fed Cup -joukkueeseen vuodesta 2008 alkaen yhteensä kymmenen kertaa osallistuen 35 maaotteluun. Kaksinpeleistään hän voitti 17 ja hävisi kahdeksan ja nelinpelissä voitti yhdeksän ja hävisi kuusi. == Lähteet == == Aiheesta muualla == * * * Luokka:Indonesialaiset tennispelaajat Luokka:Vuonna 1987 syntyneet Luokka:Elävät henkilöt
Emilia Hoving

Emilia Hoving (s. marraskuu 1994 Helsinki) on suomalainen kapellimestari. Hän aloitti kapellimestariopintonsa Sibelius-Akatemiassa vuonna 2016. Hoving on yksi Sibelius-Akatemian kapellimestariopiskelijoista kertovan Orkesterin edessä -dokumentin päähenkilöistä. Hoving aloitti kapellimestariopintonsa Panula-Akatemiassa Jorma Panulan opissa. Hän opiskeli Sibelius-Akatemiassa ensin musiikkikasvatusta, mutta vaihtoi myöhemmin kapellimestariluokalle. Sibelius-Akatemiassa hän on opiskellut orkesterin johtamista muun muassa Atso Almilan ja Hannu Linnun ohjauksessa. Hoving on lisäksi pianisti, joka aloitti piano-opinnot 6-vuotiaana ja opiskellut myös klarinetin ja sellon soittoa. Hoving debytoi Radion sinfoniaorkesterin kapellimestarina toukokuussa 2019, kun häntä pyydettiin lyhyellä varoitusajalla korvaamaan sairastunutta kapellimestari Pablo Heras-Casadoa perjantaikonsertissa Musiikkitalossa. Hoving toimi tuolloin Radion sinfoniaorkesterin apulaiskapellimestarina. Hoving aloitti tammikuussa 2020 Ranskan radion sinfoniaorkesterin apulaiskapellimestarina ylikapellimestari Mikko Franckin alaisuudessa. Vuonna 2021 hänelle myönnettiin Kritiikin Kannukset. == Lähteet == Luokka:Suomalaiset kapellimestarit Luokka:Vuonna 1994 syntyneet Luokka:Elävät henkilöt
Naisasiatoimisto Kaartamo & Tapanainen

Naisasiatoimisto Kaartamo & Tapanainen oli Yle Puheen feministinen viikoittainen keskusteluohjelma, jossa nostettiin esiin ajankohtaisia ilmiöitä ja keskustelun aiheita tasa-arvosta. Ohjelmaa luotsasivat toimittajat Outi Kaartamo ja Jonna Tapanainen. Ohjelman ensilähetys oli 9. tammikuuta 2019. Viimeinen jakso lähetettiin 5. tammikuuta 2022. Yle lopetti ohjelman kanavauudistuksen yhteydessä. Jaksot ovat kuunneltavissa Yle Areenassa. == Lähteet == Luokka:Suomalaiset keskusteluohjelmat Luokka:Feminismi Suomessa Luokka:Suomalaiset radio-ohjelmat Luokka:Ylen historia
Elisa Ikonen

Elisa Ikonen (s. 2001) on suomalainen jalkapalloilija, pelipaikaltaan keskikenttäpelaaja. Hän edustaa helsinkiläistä Pallokerho-35:tä, jossa hän pelasi kaudella 2019 Ykkösessä 20 ottelua ja kaudella 2020 Kansallisessa liigassa kahdeksan ottelua. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Natalia Kusmin

Natalia Kusmin (s. 1996) on suomalainen jalkapalloilija, pelipaikaltaan keskikenttäpelaaja. Hän edustaa helsinkiläistä Pallokerho-35:tä, jossa hän pelasi kaudella 2020 Kansallisessa liigassa kymmenen ottelua ja teki yhden maalin, syyskuussa Åland Unitedia vastaan. Aiemmin hän on pelannut Kakkosessa Järvenpään Palloseuran joukkueessa kausina 2013–2015 ja Ykkösessä PK Keski- Uusimaan joukkueessa kausina 2016–2019. Kusmin on pelannut Futsal-liigassa Team Vanpan joukkueessa kausina 2018–2019 ja 2019–2020. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Vuonna 1996 syntyneet Luokka:Elävät henkilöt
Minea Lassas

pienoiskuva|Minea Lassas alle 17-vuotiaiden maajoukkueessa huhtikuussa 2015. Minea Lassas (s. 21. maaliskuuta 1999) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Helsingin Jalkapalloklubia kausina 2017–2018 ja helsinkiläistä Pallokerho-35:tä kaudesta 2020 alkaen. Hän on ennen kauden 2021 alkua pelannut Liigassa kaikkiaan 34 ottelua. Vuonna 2017 hän voitti Suomen Cupin. Ykkösessä hän on pelannut PK Keski-Uusimaan joukkueessa kaudella 2017, Helsingin Palloseuran joukkueessa kaudella 2018 ja Pallokerho-35:ssä kausina 2018–2019. Lassas on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Johan Munters

Johan Munters (s. 1978 Jakarta, Indonesia) on ruotsalainen mäkihyppääjä. Munters kilpaili mäkihypyn maailmancupissa ensimmäisen kerran Falunissa helmikuussa 1995 sijoittuen normaalimäen kilpailussa 58:nneksi. Ensimmäiset maailmancupin pisteensä hän saavutti Kuopion suurmäen kilpailussa marraskuussa 2000 oltuaan 18:s. Toisen kerran hän sijoittui pisteille maaliskuussa 2001 Falunissa ollen 25:s. Munters osallistui Lahden MM-kilpailuihin 2001 sijoittuen normaalimäen kilpailussa 49:nneksi ja suurmäen kilpailussa 50:nneksi. Ruotsin mäkijoukkueen mukana hän sijoittui molemmissa joukkuekilpailuissa kymmenenneksi. Hän voitti pienen mäen Ruotsin-mestaruuden vuonna 2002. Munters ilmoitti uransa lopettamisesta vuonna 2002. == Lähteet == Luokka:Ruotsalaiset mäkihyppääjät Luokka:Vuonna 1978 syntyneet Luokka:Elävät henkilöt
Emma Ekwall

Emma Amalia Ekwall (18. tammikuuta 1838 Gransbo – 1. helmikuuta 1925 Tukholma) oli ruotsalainen taidemaalari. Myös hänen veljensä Knut Ekwall oli taidemaalari. Ekwall maalasi kuvia lapsista, muotokuvia, arkielämää ja kukka- asetelmia. Hänen maalauksiaan lapsista pidetään nykyään hänen parhaina töinään. https://peoplepill.com/people/emma-ekwall/ Svenskt konstnärslexikon del II sid 122,Allhems Förlag, Malmö. == Valikoituja teoksia == File:Emma Ekwall-Barn som leker bröllop.jpg|Lapset leikkivät vihkiäisiä File:Emma Ekwall - Stilleben med frukter.jpg|Hedelmäasetelma File:Emma Ekwall - Handarbetande flicka.jpg|Tyttö ja käsityöt File:Emma Ekwall Tända pipan.jpg|Piipun sytyytäminen File:Emma Ekwall-Den lilla spinnerskan.jpg|Pikku kehrääjä File:Emma Ekwall-Maria Dominica Ricci.jpg|Maria Dominica Riccin muotokuva File:Emma Ekwall-Smygrökande gossar.jpg|Kuiskuttelevat pojat == Lähteet == == Aiheesta muualla == * http://konstdatabas.designarkivet.se/index.php/Detail/Object/Show/object_id/331 Luokka:Ruotsalaiset taidemaalarit Luokka:Vuonna 1838 syntyneet Luokka:Vuonna 1925 kuolleet
Heljä Jokela

Heljä Jokela (s. 2000) on suomalainen jalkapalloilija, pelipaikaltaan keskikenttäpelaaja tai puolustaja. Hän on edustanut Tikkurilan Palloseuraa Ykkösessä kaudella 2017 ja Liigassa kausina 2018–2020. Kaudeksi 2021 hän siirtyi helsinkiläisseura Pallokerho-35:een. Hän on ennen kauden 2021 alkua pelannut Liigassa kaikkiaan 16 ottelua. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Jade Bergius

Jade Bergius (s. 27. syyskuuta 1998) on suomalainen jalkapalloilija, pelipaikaltaan puolustaja. Hän on pelannut Liigassa Tampereen Ilveksen joukkueessa kausina 2016–2020 yhteensä 48 ottelua. Kaudeksi 2021 hän siirtyi helsinkiläisseura Pallokerho-35:een. Ykkösessä hän on edustanut Hämeenlinnan Härmää kaudella 2015 ja Jyväskylän Pallokerhoa kaudella 2016. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Asta Raami

Asta Raami (s. 1967) on Aalto-yliopistosta valmistunut taiteen tohtori ja intuition tutkija. Raami käsitteli vuonna 2015 valmistuneessa väitöskirjassaan intuition hyödyntämistä. Raamin mukaan intuition hyödyntämistä voi harjoitella, ja se auttaa ongelmien ratkaisussa päättelyn rinnalla. Raami on kirjoittanut kirjat Älykäs intuitio ja Intuitio3. Raami jaottelee intuition kolmeen osaan: vaistointuitioon, asiantuntijaintuitioon ja superintuitioon. Vaistointuition hän määrittelee primitiiviseksi intuitioksi, joka auttaa meitä selviytymään. Asiantuntijaintuitio pohjautuu oppimiseen ja kokemukseen omasta ammatista. Superintuitio on Raamin mukaan järjetön ajatus, joka ylittää opitun ja koetun. Raami on suorittanut yliopistotutkinnot sekä kasvatustieteistä, graafisesta suunnittelusta että digitaalisesta mediasta. Hän opetti ja tutki 15 vuoden ajan Taideteollisessa korkeakoulussa (nyk. Aalto-yliopisto) luovuuden kehittämistä ja yhteisöllistä tiedonrakentamista sekä toimi luovan suunnitteluprosessin lehtorina. == Teokset == * Älykäs intuitio. Kustantamo SS, 2017. ISBN 9789515243188 * Intuitio3. Otava, 2020. ISBN 9789511349136 == Lähteet == Luokka:Suomalaiset kirjailijat Luokka:Aalto-yliopisto Luokka:Elävät henkilöt Luokka:Vuonna 1967 syntyneet
Keijo (olut)

Keijo-olut on Kontulan oluttehtaan lager tyyppinen olut. Sitä on saatavana perinteisen keskioluen vahvuisena 4,6 prosenttisena sekä alkoholittomana. Keijo-olut valmistetaan A. Le Coqin Tarton panimolla Virossa ja varastointi tapahtuu Collicolla Suomessa. Tuotantomääräksi on 100 000 litraa kuukaudessa. Olutta myydään vain vähittäiskauppojen kautta eikä sitä ole tarjolla ravintoloissa. Kontulan oluttehtaan taustalla on kuusi Itä-Helsingistä olevaa kaverusta. Hanketta johtaa Finlaysonin luova johtaja Jukka Kurttila. == Mainoslauseita == * "Perusbisse rules." == Aiheesta muualla == * == Lähteet == Luokka:Suomalaiset olutmerkit
Anita Abu

Anita Abu (s. 26. kesäkuuta 1997) on suomalainen jalkapalloilija, pelipaikaltaan hyökkääjä tai keskikenttäpelaaja. Hän on pelannut Liigassa Helsingin Jalkapalloklubin joukkueessa kausina 2015–2016 ja Pallokerho-35:ssä kaudesta 2020 alkaen ennen kauden 2021 alkua yhteensä 51 ottelua, joissa hän on tehnyt viisi maalia. Ykkösessä hän on edustanut PK Keski-Uusimaata kaudella 2016, Malmin Palloseuraa kaudella 2017 ja Pallokerho-35:tä kausina 2018–2019. == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Eesti õigekeelsussõnaraamat

Eesti õigekeelsussõnaraamat (ÕS) ("Viron oikeakielisyyssanakirja") on Viron tiedeakatemian Viron kielen instituutin (Eesti Keele Instituut) koostama ja julkaisema viron kielen normatiivinen ja kielenhuollollinen sanakirja. Sanakirja on Viron hallituksen asetuksella määräämä kirjakielen normin perusta. Sanakirjan tuorein versio on vuodelta 2018, ja vuodesta 2013 sanakirja on ollut vapaasti käytettävissä verkkoversiona. == Aiheesta muualla == Viron oikeakielisyyssanakirjan verkkoversio Luokka:Viron kieli Luokka:Sanakirjat
Ralf Westerlund

Ralf Westerlund (s. 7. syyskuuta 1947 Tammisaari) on suomalainen urheiluampuja, joka on kilpaillut kansainvälisellä tasolla kiväärilajeissa. Hän on edustanut Raseborgs Skyttaria. Suomen Ampumaurheiluliitto valitsi Westerlundin vuoden ampumaurheilijaksi 1985. Sija Kilp Paikka Vuosi Laji Tulos Final Lopput Ennätys 7 WCH SKOEVDE 1986 300STR3X20 575 575 2 WC MOSCOW 1988 AR60 591 102.2 693.2 1 ECH LAHTI 1987 300FR40KN 393 393 1 ECH VARNA 1985 AR60 594 594 WR 2 ECH LAHTI 1987 300FR60PR 596 596 3 ECH LAHTI 1987 300FR3X40 1167 1167 5 ECH WINTERTHUR 1991 300FR60PR 593 593 5 ECH LAHTI 1987 300FR40ST 375 375 6 ECH WINTERTHUR 1991 300STR3X20 574 574 7 ECH LAHTI 1989 300FR60PR 595 595 8 ECH BODEN 1995 300FR3X40 1154 1154 8 ECH LAHTI 1989 300STR3X20 573 573 8 ECH LAHTI 1989 300FR40KN 387 387 8 ECH LAHTI 1989 300FR3X40 1154 1154 CISM Kansainvälinen Sotilasurheiluliitto Paras Maa, Paras Kivääriampuja , Sotilas Maailmanmestari Paras kivääriampuja (vakiokivääri+sotilaspikaammunta) 1984 1 FIN Ralf Westerlund 1131 1986 1 FIN Ralf Westerlund 1145 1991 1 FIN Ralf Westerlund 1142 300m Vakiokivääri 1991 1FIN Ralf Westerlund 579 300m Sotilas pikaammunta 1984 1FIN Ralf Westerlund 559 1986 1FIN Ralf Westerlund 566 300m Vakiokivääri joukkue 1986 1 FIN 2306 \---- ; == Lähteet == Luokka:Suomalaiset ampujat Luokka:Vuonna 1947 syntyneet Luokka:Elävät henkilöt
Hertta Kiiski

Hertta Kiiski (s. 1973 Turku) on suomalainen valokuvataiteilija. Kiiski valmistui kuvataiteilijaksi Turun taideakatemian valokuvataiteen osastolta vuonna 2012 ja kuvataiteen maisteriksi Kuvataideakatemian Tila-aikataiteen ohjelmasta vuonna 2015. Kiisken näyttely Primavera oli esillä Turun taidemuseossa vuonna 2012. Vuonna 2019 Kiiskellä oli retrospektiivinen yksityisnäyttely Violetti meri Suomen valokuvataiteen museossa. == Lähteet == == Aiheesta muualla == * Hertta Kiisken verkkosivut Luokka:Suomalaiset valokuvaajat Luokka:Vuonna 1973 syntyneet Luokka:Elävät henkilöt
Julie Forss

pienoiskuva|Julie Forss alle 17-vuotiaiden maajoukkueessa huhtikuussa 2015. Julie Forss (s. 5. tammikuuta 1998) on suomalainen jalkapalloilija, pelipaikaltaan puolustaja. Hän on pelannut Liigassa Tampereen Ilveksen joukkueessa kausina 2015–2020 yhteensä 73 ottelua, joissa hän on tehnyt kaksi maalia. Kaudeksi 2021 hän siirtyi helsinkiläisseura Pallokerho-35:een. Ykkösessä hän on edustanut Hämeenlinnan Härmää kaudella 2015 ja Jyväskylän Pallokerhoa kaudella 2016 sekä pelannut yhden ottelun Ilveksen joukkueessa kaudella 2014 ja Tampereen Pallo-Veikoissa kaudella 2018. Forss on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Alice Wiksten

Alice Wiksten (s. 29. maaliskuuta 1998) on suomalainen jalkapalloilija, pelipaikaltaan puolustaja. Hän on pelannut Liigassa Helsingin Jalkapalloklubin joukkueessa yhdeksän ottelua kaudella 2016 ja Pallokerho-35:ssä 18 ottelua kaudella 2020. Ykkösessä hän on edustanut PK Keski-Uusimaata kausina 2016–2017 ja Pallokerho-35:tä kausina 2018–2019. Wiksten on pelannut Suomen alle 17-vuotiaiden maajoukkueessa. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Inka Hiltunen

Inka Hiltunen (s. 2002) on suomalainen jalkapalloilija, pelipaikaltaan puolustaja. Hän nousi PK Keski-Uusimaan junioreista Ykkösessä pelanneeseen edustusjoukkueeseen kaudella 2019. Ensimmäisellä liigakaudellaan 2020 helsinkiläisen Pallokerho-35:n joukkueessa hän pelasi 18 ottelua, jotka kaikki avauskokoonpanossa. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Julia Thurén

Julia Thurén (s. 1. heinäkuuta 1987 Turku) on suomalainen toimittaja, bloggaaja ja tietokirjailija. Thurénilta ilmestyi tietokirja Kaikki rahasta vuonna 2018. Hän ryhtyi samana vuonna pitämään Ylellä Melkein kaikki rahasta -podcastia, jossa käsitellään monipuolisesti raha-asioita ja taloutta. Vuonna 2019 hän julkaisi yhdessä Raisa Mattilan kanssa Lapsiperheen parisuhdekirjan. Thurénin teos Kaikki kuluttamisesta oli vuoden 2021 tietokirjallisuuden Finlandia-ehdokas. Hän on tehnyt myös Sijoituskaverit-podcastia Merja Mähkän kanssa vuodesta 2021 ja Melkein kaikki perheestä -podcastia vuodesta 2023. Thurén valittiin Vuoden sijoittajaksi vuonna 2019. Koulutukseltaan Thurén on valtiotieteiden maisteri. Hänellä on kolme lasta. Thurénin sisko on toimittaja ja kirjailija Sofia Tawast. == Teokset == * * * == Lähteet == == Aiheesta muualla == * Julia Thurénin verkkosivut * Luokka:Suomalaiset tietokirjailijat Luokka:Suomalaiset toimittajat Luokka:Vuonna 1987 syntyneet Luokka:Elävät henkilöt
Tashlultum

Tashlultum (n. 2300-luvulla eaa.) oli Sargon Akkadilaisen vaimo ja Akkadian kuningatar. Hänet tunnetaan nimeltä ainoastaan yhden yksittäisen alabasterisen ruukunsirpaleen perusteella. Tashlultumin ja Sargonin lapsia olivat mm. Enheduanna ja Rimush. == Lähteet == Luokka:Kuninkaalliset Luokka:Sumer
Olivia Kåhre

Olivia Kåhre (s. 1999) on suomalainen jalkapalloilija. Hän on pelannut helsinkiläisen Pallokerho-35:n joukkueessa Ykkösessä kausina 2018–2019 ja Kansallisessa liigassa kaudesta 2020 alkaen. Hän pelasi ensimmäisellä liigakaudellaan 16 ottelua. Kaudella 2021 hän pelasi 23 liigaottelua ja teki niissä neljä maalia. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Vilma Oksanen

Vilma Oksanen (s. 16. marraskuuta 2000) on suomalainen jalkapalloilija, pelipaikaltaan puolustaja tai keskikenttäpelaaja. Hän on pelannut helsinkiläisen Pallokerho-35:n joukkueessa Ykkösessä kausina 2018–2019 ja Kansallisessa liigassa kaudella 2020. Hän pelasi ensimmäisellä liigakaudellaan 13 ottelua. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Jirina Alanko

Jirina Alanko on suomalainen valokuvaaja, ohjaaja ja taiteilija. Alanko on viettänyt lapsuutensa ja nuoruutensa Seinäjoella. Alanko voitti Vuoden kuva -palkinnon Image-lehdelle kuvaamallaan On siitä iloakin -kuvasarjalla Aikakausmedian järjestämässä vuoden 2019 Editkilpailun Lifestyle-sarjassa. Ensimmäinen Alangon ohjaama musiikkivideo oli Erika Vikmanin "Syntisten pöytä". == Filmografia == === Musiikkivideot === * 2022 ** Rakastan en rakasta – BESS ** Kannan sut – F ** Vegasissa naimisiin – ANI feat. Nelli Matula * 2021 ** Meille käy hyvin – Ellinoora ** Nuori Edelmann – costee * 2020 ** Syntisten pöytä – Erika Vikman == Lähteet == == Aiheesta muualla == * * * https://vimeo.com/jirina vimeo.com. Luokka:Elävät henkilöt Luokka:Syntymävuosi puuttuu Luokka:Suomalaiset valokuvaajat Luokka:Suomalaiset musiikkivideo- ohjaajat
Kiiminkipuiston koulu

Kiiminkipuiston koulu sijaitsee Kiimingin kaupunginosassa Oulussa, Kiimingin keskustan välittömässä läheisyydessä. Koulurakennus on rakennettu vuonna 2021 ja sen tarkoitus on korvata Jokirannan koulun toiminta täysimääräisesti. Koulussa opiskelee hieman yli kuusisataa oppilasta kuudennesta yhdeksänteen luokkaan. Koulussa toimii myös aamu- ja iltapäiväkerhoja sekä muuta oheistoimintaa. == Lähteet == * == Aiheesta muualla == * * * Luokka:Oulun peruskoulut Luokka:Kiiminki
Theresa Kachindamoto

Theresa Kachindamoto on malawilainen poliitikko, joka toimii Malawin keskiseen alueeseen kuuluvan Dedzan piirikunnan vanhempana päällikkönä eli Inkosina. Hän on yksi kolmestasadasta maan heimojen päälliköistä. Hänen hallintoalueellaan asuu yli 900 000 ihmistä. Kachindamoto on työskennellyt edistääkseen hallitsemansa alueen tyttöjen asemaa ja lasten osallistumista koulutukseen. Hän on pyrkinyt lopettamaan lapsiavioliitot, jotka ovat Malawissa hyvin yleisiä erityisesti maaseudulla. Maassa jopa puolet tytöistä avioituvat alaikäisinä. Kachindamoto on mitätöitynyt satoja Dedzan alueella solmittuja lapsiavioliittoja ja lisäksi hän oli merkittävällä tavalla vaikuttamassa Malawin parlamentin vuonna 2017 tekemään lakiuudistukseen, jossa avioitumisiäksi säädettiin 18 vuotta aikaisemman 15 ikävuoden sijaan. == Lähteet == Luokka:Malawilaiset poliitikot Luokka:Elävät henkilöt
Florence Given

Florence Given (s. 19. marraskuuta 1999, Plymouth) on brittiläinen kuvittaja, kirjailija, feministi ja vaikuttaja. Hän tuli kotimaassaan tunnetuksi omaleimaisella visuaalisella tyylillään, jonka hän yhdisti feministisiin sloganeihin. Ison-Britannian Cosmopolitan-lehti palkitsi hänet Influencer of the Year -tittelillä vuonna 2019. Given julkaisi vuonna 2020 ensimmäisen kirjansa Women Don't Owe You Pretty, jonka suomennos Olen upea, mutta en sinun mieliksesi ilmestyi vuonna 2021. == Teokset == * Olen upea, mutta en sinun mieliksesi. Atena, 2021. ISBN 9789523007444. == Lähteet == Luokka:Brittiläiset feministit Luokka:Brittiläiset kirjailijat
Olympoksen veri

Olympoksen veri () on yhdysvaltalaiskirjailija Rick Riordanin kirjoittama nuortenromaani. Se on kreikkalaiseen ja roomalaiseen mytologiaan pohjautuvan Olympoksen sankarit -fantasiakirjasarjan viides ja viimeinen osa. Sarjan aiemmat osat ovat Eksynyt sankari, Merenjumalan poika, Athenen merkki ja Haadeksen talo. Sarjassa seurataan Percy Jacksonin, Annabeth Chasen, Jason Gracen, Piper McLeanin, Frank Zhangin, Hazel Levesquen, Leo Valdezin, Reyna Ramírez-Arellanon ja Nico di Angelon seikkailuja. Teos julkaistiin alkuperäiskielellä 7. lokakuuta 2014. Otava julkaisi romaanin suomeksi maaliskuussa 2015 Ilkka Rekiaron kääntämänä. Olympoksen veri jatkuu siitä, mihin sarjan edeltävä osa, Haadeksen talo, päättyy. Gaia valmistautuu heräämään, mutta tarvitsee avuksi puolijumalten verta. Percy Jacksonin ystävineen on pysäytettävä sekä Gaia että tämän Tartaroksesta nousseet giganttilapset ennen toivonjumalatar Spesin juhlaa, jolloin Gaia aikoaa uhrata kaksi puolijumalaa. Samaan aikaan Puoliveristen leiri ja Juppiterin leiri ovat ajautumassa sotaan. Ainoa keino estää konflikti leirien välillä on toimittaa Athene Parthenos ajoissa Puoliveristen leiriin. == Lähteet == * === Viitteet === ==Aiheesta muualla== * Kirjasampo * Risingshadow.fi Luokka:Olympoksen sankarit Luokka:Vuoden 2014 kirjat
Soufrière

Soufrière tai La Soufrière voi viitata seuraaviin asioihin: *Soufrière, kylä Dominicalla *Soufrière, kaupunki Saint Lucialla *La Grande Soufrière tai La Soufrière, tulivuori Guadeloupella *La Soufrière, tulivuori Saint Vincentillä *Soufrière Hills, tulivuori Montserratilla *La Soufrière, Werner Herzogin ohjaama dokumenttielokuva
Ulpu Hozjajenok

Ulpu-Leena Hozjajenok (s. 1984 tai 1985) on suomalainen laulaja-lauluntekijä. Hänen tekemiään kappaleita ovat esittäneet muun muassa Pete Parkkonen, Ilta ja Waltteri Torikka. Hozjajenok on esittänyt tekemiään kappaleittan myös itse. Vuonna 2017 julkaistu ”Ajelehtii”-single oli Lauri Mäntyvaaran tuuheet ripset -elokuvan tunnuskappaleena. Hän on ollut solistina myös Arttu Wiskarin ”Sirpa”-kappaleella. == Lähteet == == Aiheesta muualla == * Ulpu Hozjajenokin tekemiä kappaleita Fono.fi-äänitetietokannassa Luokka:Suomalaiset laulaja- lauluntekijät Luokka:1980-luvulla syntyneet Luokka:Elävät henkilöt
Puabi

pienoiskuva|Rekonstruktio Puabin haudasta löytyneestä päähineestä. Puabi (akkadiksi 𒅤𒀀𒉿, "isän sana") oli sumerilainen nainen, joka vaikutti Urin kaupungissa noin 2600-luvulla eaa. Puabista käytetään joskus nimitystä Shub-ad johtuen virheellisestä nuolenpääkirjoituksen lukutavasta.. Titteliltään Puabin katsotaan olleen kuningatar, sillä hänen sinettinsä kuvaavat häntä tittelillä eresh ("kuningatar") eivätkä mainitse nimeltä hänen miestään. Tämä saattaa myös viitata siihen, että Puabi hallitsi täysin itse.. Joiden arvioiden mukaan Puabi on saattanut olla yksi kuningas Meskalamdugin leskeksi jääneistä vaimoista. Puabin haudan löysi brittiläinen arkeologi Leonard Woolley vuonna 1920-luvulla. Haudasta löytyi mm. tämän taidokkaasti valmistettu päähine, jossa on 20 kultalehteä, lapislatsulia sekä kultainen kampa. Ottaen huomioon Puabin haudasta löytyneet arvoesineet on päätelty, että Sumer kävi kauppaa tiiviisti kaukaisten kaupunkivaltioiden kanssa: esimerkiksi lapislatsuli on peräisin nykyisen Afganistanin alueelta. Haudasta löytyi myös kahden Puabin palvelijan jäänteet.. == Lähteet == Luokka:Sumer
Pia Penttala

Pia Penttala (s. 15. elokuuta 1970 Kouvola) on erityistason psyko- ja perheterapeutti. Hän nousi julkisuuteen Supernanny Suomi -tositelevisio- ohjelmaan osallistumisen myötä. Penttala valmistui psykoterapian maisteriksi Bristolin yliopistosta vuonna 2015. Penttala nähtiin Tanssii tähtien kanssa -ohjelman 16. tuotantokaudella, jossa hän tanssi Marko Keräsen kanssa. Penttala on julkaissut myös kaksi kirjaa. Suomen Supernanny – pienillä teoilla parempaa perhe-elämää, jonka toisena kirjoittajana toimi kirjailija Risto Pakarinen, ilmestyi elokuussa 2021.https://kauppa.intokustannus.fi/kirja/suomen-supernanny-pienilla-teoilla- parempaa-perhe-elamaa/ Toinen, Suomen Supernanny – Lempeämpää perhe-elämää, ilmestyi elokuussa 2022.https://kauppa.intokustannus.fi/kirja/suomen- supernanny-lempeampaa-perhe-elamaa/ Penttalalla on kolme lasta puolisonsa Ari Penttalan kanssa. Hänellä on myös kaksi hevosta, joista toinen on terapiahevonen. ==Lähteet== Luokka:Elävät henkilöt Luokka:Vuonna 1970 syntyneet Luokka:Suomalaiset psykoterapeutit
Lohjan rovastikunta

Lohjan rovastikunta (ruots. Lojo prosteri) on Uudellamaalla sijaitseva Espoon hiippakunnan rovastikunta. Suomen evankelis-luterilaisen kirkon hiippakunnat ovat jaettu edelleen rovastikuntiin. Rovastikunnissa hiippakunnan piispan ja tuomiokapitulin apuna toimii lääninrovasti. Lohjan rovastikunnan lääninrovastina toimii Lohjan seurakunnan kirkkoherra Juhani Korte. == Seurakunnat == Lista Lohjan rovastikuntaan kuuluvista seurakunnista: * Hangon suomalainen seurakunta * Karkkilan seurakunta * Lohjan seurakunta * Raaseporin suomalainen seurakunta * Siuntion suomalainen seurakunta * Vihdin seurakunta == Lähteet == Luokka:Espoon hiippakunta Luokka:Suomen evankelis-luterilaiset rovastikunnat Luokka:Hanko Luokka:Karkkila Luokka:Lohja Luokka:Raasepori Luokka:Siuntio Luokka:Vihti
Börte

Börte (kyrillisin kirjaimin Бөртэ, 1161–1230) oli mongolien kuningatar (khatun) ja Tšingis-kaanin (nuoruudessaan nimellä Temüžin) ensimmäinen vaimo. Temüžinin ja Börten vanhemmat järjestivät avioliiton lastensa välille Börten ollessa 10-vuotias. Börten perhe antoi myöntäjäislahjana Temüžinille erityisen arvokasta mustaa turkista, joka tapojen mukaan menisi aviomiehen isälle. Mutta koska Temüžinin isä oli kuollut vuosia aikaisemmin, myötäjäislahja meni suoraan pojalle, joka käytti sitä ostaakseen isänsä veriveljen, Ong-kaanin, suojeluksen, jotta Temüžin perheineen saisi elää turvassa ja mennä naimisiin Börten kanssa.. Temüžinin viholliset, merkiitit, kidnappasivat Börten pian häiden jälkeen. On epäselvää, jäikö Börte leiriin vapaaehtoisesti antaakseen muille aikaa paeta, vaiko hylkäsikö Temüžin tämän tahallaan. Börten kidnappauksen jälkeen Tšingis lainasi sotilaita Toghrililta pelastaakseen tämän. Kertoman mukaan Börte sai Temüžinin katkaisemaan suhteensa tämän veriveljeen Žamukhaan, joka alkoi nähdä Temüžinin yhä enemmän alaisenaan kuin veriveljenään. Temüžinin kerrotaan myös aktiivisesti kysyneen neuvoja Börtelta. Tšingis-kaanin noustua mongolien suurkaaniksi ja ollessa sotimassa, huolehti Börte kotirintamasta ja sai hallita miehensä sijaan. Börtelle ja Tšingis-kaanille syntyi yhteensä yhdeksän lasta: neljä poikaa ja viisi tytärtä. Ollessaan merkiittien vankina Börte myös todennäköisesti raiskattiin ja hän synnytti pojan (Jotšin) pian vapautumisensa jälkeen. Tšingis vakuutteli epäilyistä huolimatta, että hän oli pojan isä.. == Lähteet == Luokka:Mongolialaiset henkilöt Luokka:Vuonna 1161 syntyneet Luokka:Vuonna 1230 kuolleet
Jessica Polfjärd

Jessica Polfjärd (s. 27. toukokuuta 1971 Soul, Korean tasavalta) on ruotsalainen maltillisen kokoomuksen poliitikko. Hän on toiminut vuodesta 2019 Euroopan parlamentin jäsenenä, mitä ennen hän oli vuodesta 2006 Ruotsin valtiopäivien jäsen. == Ura == Västmanlandin läänin vaalipiiriä edustanut Polfjärd valittiin Ruotsin valtiopäiville ensimmäisen kerran syyskuun 2006 vaaleissa, mitä ennen hän oli vaikuttanut pitkään Västeråsin kunnallispolitiikassa. Hänet valittiin uudelleen kolmissa seuraavissa vaaleissa, 2010, 2014 ja 2018. Hän toimi valtiopäivävuosinaan neljän valiokunnan varsinaisena jäsenenä, verovaliokunnan 2009–2010 ja 2014–2015, sosiaalivaliokunnan 2010, työmarkkinavaliokunnan 2013–2014 ja 2017–2019 sekä teollisuusvaliokunnan 2010–2013. Hän oli teollisuusvaliokunnan puheenjohtaja 2012–2013 ja työmarkkinavaliokunnan puheenjohtaja 2013–2014 sekä varapuheenjohtaja 2017–2018. Polfjärd toimi myös maltillisen kokoomuksen ryhmän puheenjohtajana 2015–2017 ja jäsenenä valtiopäivien ulkoasiainlautakunnassa 2015–2017, sotavaltuuskunnassa 2016–2019 sekä EU- lautakunnassa 2019. Hän oli myös Pohjoismaiden neuvoston Ruotsin-valtuuskunnan jäsen 2006–2012 ja 2018–2019. Tammikuusta kesäkuuhun 2019 Polfjärd, Ruotsin- valtuuskunnan silloinen puheenjohtaja, toimi Pohjoismaiden neuvoston presidenttinä. Polfjärd oli europarlamenttivaaleissa 2019 maltillisen kokoomuksen listan kakkosnimi ja tuli valituksi. Hän kuuluu Euroopan kansanpuolueen ryhmään ja on ollut heinäkuusta 2019 ympäristön, kansanterveyden ja elintarvikkeiden turvallisuuden valiokunnan jäsen. == Yksityiselämä == Jessica Polfjärd, alkuperäiseltä nimeltään Zindalai Kim, on adoptiolapsi. Hän syntyi Etelä-Koreassa ja tuli Ruotsiin yhdeksän kuukauden ikäisenä. Hän varttui Västeråsissa Sven-Åke Polfjärdin ja Zonta Polfjärdin (o.s. Österberg) lapsena. Polfjärdin perheeseen kuuluvat puoliso Torbjörn ja kaksi poikaa. == Lähteet == == Aiheesta muualla == Luokka:Maltillisen kokoomuksen poliitikot Luokka:Ruotsalaiset europarlamentaarikot Luokka:Ruotsin kansanedustajat Luokka:Vuonna 1971 syntyneet Luokka:Elävät henkilöt
Marjukka Mäkelä

Marja-Leena (Marjukka) Mäkelä (o.s. Toivonen, s. 1. huhtikuuta 1951 Lahti) on suomalainen yleislääketieteen erikoislääkäri (LKT) ja kliininen epidemiologi (M.Sc.), joka THL:n tutkimusprofessorina ollessaan arvioi terveydenhuollon menetelmiä ja edisti näyttöön pohjautuvia menetelmiä lääketieteessä. Hän jäi eläkkeelle THL:n tutkimusprofessuurista, mutta on jatkanut osa-aikainen Kööpenhaminan yliopiston professorina. Mäkelä kirjoitti ylioppilaaksi vuonna 1969 Kannaksen lukiosta Lahdesta. Hän valmistui Helsingin yliopistosta lääkäriksi (LL 1976), yleislääketietieteen erikoislääkäriksi (1982) ja lääketieteen tohtoriksi (LKT 1990). Hänen englanninkielinen artikkeliväitöskirjatyönsä käsitteli kurkkukipupotilaiden tutkimista ja hoitoa perusterveydenhuollossa. Tutkimus oli otsikoitu Management of sore-throat patients in primary care : a comparison of the rationality and cost- effectiveness of treatment decisions with three different detection methods for group A [beta]-haemolytic streptococci. Post-doc vaiheessa hän opiskeli myös kliiniseksi epidemiologiksi (M.Sc.) Kanadan Hamiltonissa sijaitsevassa McMaster-yliopistossa. Oulun yliopiston yleislääketieteen dosentti vuodesta 1991 ja Helsingin yliopiston ruotsinkielisen opetuksen (allmän medicin) dosentti vuodesta 1992. Työurallaan Mäkelä toimi Helsingin terveysviraston apulaishygieenikkona (1976–1978), Marian sairaalan sisätautiosaston apulaislääkärinä (1978–1981) ja Helsingin kaupungin terveyskeskuslääkärinä (1981–1993). Hän työskenteli apulaisopettajana Helsingin yliopistossa (1985–1991) ja Tampereen yliopistossa (1991) sekä kehittämispäällikkönä Stakesissa (1991–2000). Vuodesta 2000 Stakesin, sittemmin Terveyden ja hyvinvoinnin laitoksen tutkimusprofessori. Mäkelä oli Kööpenhaminan yliopiston (Inst. Allm. Med.) vieraileva professori vuosina 2000–2005, ja virkaa tekevä osa-aikainen professori (20 %) vuosina 2005–2007 sekä vakituinen osa-aikainen (20 %) professori vuodesta 2007. Mäkelän tutkimus- ja keittämistyön kohteita ovat olleet muun muassa terveydenhuollon menetelmien arviointi, näyttöön perustuva terveydenhuolto, hoitosuositukset, ylähengitystieinfektiot ja laadunvalvonta. Hänen saamiaan tunnustuksia ovat muun muassa Yleislääketieteen pohjoismainen tutkijapalkinto (2007), Pohjolan lääketieteen palkinto (2018) ja Helsingin yliopiston vuoden alumnin tunnustus (2019). ==Lähteet== ==Aiheesta muualla== *Marjukka Mäkelän Google Scholar -julkaisuprofiili (scholar.google.com) *Marjukka Mäkelä (researchgate.net) Luokka:Vuonna 1951 syntyneet Luokka:Elävät henkilöt Luokka:Suomalaiset lääkärit Luokka:Helsingin yliopiston professorit Luokka:Kööpenhaminan yliopiston professorit Luokka:Suomalaiset professorit
Velma Oikarinen

Velma Oikarinen (s. 7. toukokuuta 1995) on suomalainen jalkapalloilija, pelipaikaltaan maalivahti. Hän on pelannut nuorempana Vantaan Jalkapalloseurassa ja sittemmin PK-35 Vantaan joukkueessa. Jälkimmäisessä hän on pelannut Liigassa kaudesta 2014 alkaen 63 ottelua, ja kaudella 2020 hän nousi selkeäksi ykkösmaalivahdiksi. Ykkösessä hän on edustanut Vantaan Jalkapalloseuraa kausina 2012–2015 ja PK-35 Vantaata kaudella 2019. Oikarinen on pelannut Suomen alle 19-vuotiaiden maajoukkueessa. == Lähteet == Luokka:Suomalaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Anitta Ahonen

Anitta Ahonen (s. 27. tammikuuta 1964 Juupajoki) on suomalainen stand up -koomikko. Ahonen tutustui stand up -komiikkaan ensimmäisten joukossa Suomessa 1990-luvulla ja on esiintynyt 1990-luvun lopulta saakka. Ahonen käyttää stand upissa taiteilijanimeä Iso A. Hänet tunnetaan ronskista huumoristaan, jossa hän käsittelee esimerkiksi ylipainoaan, sairastamaansa syöpää ja läheisiä ihmisiä. Ahonen haaveili aikoinaan näyttelijän urasta, mutta ei päässyt Teatterikorkeakouluun. Hän kuitenkin osallistui laitoksen järjestämälle stand up -kurssille, jonka veti yhdysvaltalainen näyttelijä ja koomikko Ron Ruth. Vuonna 2003 Ahonen osallistui Vuoden stand up -tulokas -kilpailuun ja oli kisan ainoa naisosallistuja. Vuodesta 2005 lähtien Ahonen on työskennellyt stand up -koomikkona kokopäiväisesti. Hän osallistui samana vuonna SubTV:llä esitettyyn Get Up, Stand Up! -kilpailuun, jossa etsittiin uusia stand upin kykyjä. Ahonen pitää stand up -kursseja aloitteleville koomikoille, opastaa Tampereen kesäyliopistossa tutkijoita tekemään humoristisia science slam -esityksiä ja valmentaa työyhteisöjä komiikan keinoin. Ahonen on opiskellut muun muassa yleistä kirjallisuustiedettä ja draamaa Tampereen yliopistossa ja näytellyt harrastajateatterissa. Ennen koomikon uraa Ahonen työskenteli telealan yrityksessä. == Lähteet == == Aiheesta muualla == * Kuusi kuvaa stand up -koomikko Anitta Ahosen elämästä, 1.5.2022 Yle Areena Luokka:Suomalaiset stand up -koomikot Luokka:Vuonna 1964 syntyneet Luokka:Elävät henkilöt